
                                      _________2012  nr ______
Riigihanke korraldamine ja loa andmine liisingulepingu sõlmimiseks

1. Asjaolud ja menetluse käik

Narva linna Sotsiaalabiameti kasutusel on sõiduk Peugeot 407 ST Executive 2.0. Nimetatud sõiduki kasutamiseks sõlmitud liisinguleping lõpeb 15.08.2012 ja sõiduk kuulub tagastamisele liisinguandjale. Töö tagamise eesmärgiga taotleb Narva linna Sotsiaalabiamet luba riigihanke korraldamiseks ja selle tulemusena uue mootorsõiduki liisingulepingu sõlmimiseks.

2. Õiguslikud järeldused

Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.06.2005 määrusega nr 20/57 kinnitatud linnavara eeskirja punktile 34 alapunktile 34.2 otsuse linnavara tasu eest omandamise kohta võtab vastu linnavalitsus vallasvara suhtes, mille väärtus ületab 6 400 eurot, kuid ei ületa 64 000 eurot.

3. Otsus

3.1 Narva linna Sotsiaalabiametil korraldada mootorsõiduki liisingulepingu riigihanget vastavalt lisatud hankedokumentatsioonile.

3.2 Lubada Narva linna Sotsiaalabiametile sõlmida riigihanke võitjaga hankeleping.

4. Rakendussätted

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.

4.2 Korraldus jõustub seadusega sätestatud korras.

